
[bookmark: _Toc94774878]1.OPĆI PODACI 
	
Podaci o Naručitelju (NOJN): 
Naziv naručitelja: Dinocop d.o.o. 
Sjedište: Pušća 103, 51513 Omišalj 
OIB: 12459462285
Odgovorna osoba Naručitelja: Dejan Toić, direktor
Kontakt osoba naručitelja: Iva Polić, administrator 
Broj telefona: +385 51 841 666; +385 91 260 7604 
Elektronička pošta: dinocop@dinocop.hr
	

	
	

	[bookmark: _Toc94774879]1.2 PODACI O OSOBI ZADUŽENOJ ZA KOMUNIKACIJU S PONUDITELJIMA

Ime i prezime: Iva Polić

	Broj telefona:  +385 51 841 666; +385 91 260 7604
	

	Adresa elektroničke pošte: euprojekti@dinocop.hr
	



Tijekom roka za dostavu ponuda zainteresirani gospodarski subjekti mogu zahtijevati dodatne informacije u vezi s Pozivom na dostavu ponuda i pripadajućom dokumentacijom. Dodatne informacije bit će objavljene bez navođenja podataka o podnositelju zahtjeva na internetskoj stranici www.strukturnifondovi.hr. Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen Poziv na dostavu ponuda i pojašnjenja dokumentacije. Naručitelj će produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije. Ukoliko dođe do izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda za minimalno 5 dana, računajući od dana objave izmjene. 
Komunikacija i svaka druga razmjena informacija između Naručitelja i gospodarskih subjekata obavljat će se u pismenom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: euprojekti@dinocop.hr

[bookmark: _Toc94774880]1.3 EVIDENCIJSKI BROJ NABAVE 
1-21-0035-2

[bookmark: _Toc94774881]1.3 VRSTA POSTUPKA NABAVE

Postupak Objave poziva na dostavu ponuda roba. Nabava roba se provodi temeljem Priloga 04. Pravila o provedbi postupaka nabava za neobveznike Zakona o javnoj nabavi, Zajedničkih nacionalnih pravila verzija 7.0, pravilo br. 05: Izvršavanje i upravljanje ugovorima o dodjeli bespovratnih sredstava.
Danom početka postupka nabave smatra se dan objave Poziva na dostavu ponuda i pripadajuće dokumentacije na internetskoj stranici www.strukturnifondovi.hr.

[bookmark: _Toc94774882]1.4 POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA
Postoje gospodarski subjekti s kojima je Naručitelj u sukobu interesa.
DINOCOP CONSULTA d.o.o., Pušća 103, Omišalj, OIB: 77654573423
DT CONSULTING vl. Dejan Toić, Pušća 103, Omišalj, OIB: 69987676699	
AZ CODE j.d.o.o., Pušća 103, Omišalj, OIB: 00721999059
BENEFIT BIRO d.o.o., Tome Strižića 21, 51000 Rijeka, OIB: 52044520934
GOLDEN HILL j.d.o.o., Garica 7, 51516 Vrbnik, OIB:10646532100
GREEN OLEAS j.d.o.o., Garica 47, 51516 Vrbnik, OIB: 13644500572

[bookmark: _Toc94774883]2. OPIS PREDMETA NABAVE

[bookmark: _Toc94774884]2.1 OPIS PREDMETA NABAVE – osnovne informacije o predmetu nabave

Predmet nabave je nabava robe/opreme – drobilice i bagera za energetski učinkovitu i naprednu novu poslovnu jedinicu CONCRETEA za proizvodnju betonskih smjesa i proizvoda te je podijeljena na grupe:
GRUPA 1. DROBILICA – sastoji se od nabave 1 kom drobilice
GRUPA 2. BAGER – sastoji se od nabave 1 kom bagera.

Predmetna nabava dio je projekta „Povećanje konkurentnosti nabavom energetski učinkovite i tehnološki napredne opreme za novu poslovnu jedinicu CONCRETEA za proizvodnju betonskih smjesa i proizvoda“ KK.11.1.1.01.0781,  financirana je iz Poziva “Jačanje konkurentnosti poduzeća ulaganjem u zelenu i digitalnu tehnologiju“ KK.11.1.1.01.

Predmet nabave je podijeljen u 2 grupe.
Procijenjena vrijednost predmeta za sve grupe nabave iznosi 3.002.000,00 kn bez PDV-a.
Procijenjena vrijednost Grupe 1. iznosi 2.394.000,00 kn bez PDV-a.
Procijenjena vrijednost Grupe 2. iznosi 608.000,00 kn bez PDV-a.

Ponuditelj može podnijeti ponudu za jednu, više ili sve grupe predmeta nabave. Bez obzira podnosi li  ponudu za jednu, više ili sve grupe predmeta nabave ponuditelj mora ponuditi predmet nabave sukladno Troškovnicima i Tehničkim specifikacijama, koji su sastavni dio priloga ovog Poziva za dostavu ponuda.
[bookmark: _Toc94774885]2.2. TEHNIČKE SPECIFIKACIJE 

VRIJEDI ZA SVE GRUPE

Svi tehnički opisi i zahtjevi za Grupu 1. i  Grupu 2. definirani su tehničkim specifikacijama – Prilog 5. te predstavljaju minimalne tehničke karakteristike za sve grupe koje ponuđeni predmet nabave mora zadovoljiti te se iste ne smiju mijenjati od strane Ponuditelja. Kako bi bila valjana, ponuda mora zadovoljiti sve stavke tražene minimalnom tehničkom specifikacijom. 
Kriteriji mjerodavni za ocjenu jednakovrijednosti: 
Za sve stavke u kojima se navodi proizvođač/marka/oznaka/tip/certifikati/norme/standardi ponuditelj može ponuditi ''ili jednakovrijedno''. Ponuđeni predmet nabave mora zadovoljiti sve stavke traženih minimalnih tehničkih karakteristika ili bolje od minimalnih. Ovisno o proizvodu, kao dokaz jednakovrijednosti, Ponuditelj će na Zahtjev Naručitelja po potrebi dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehnička dokumentacija proizvođača, ispitni izvještaji priznatoga tijela, atesti, norme, certifikati, sukladnosti i sl.). 

Ponuđeni bager i drobilica moraju biti novi i nekorišteni.
Jamstvo na isporučenu drobilicu i bager mora iznositi minimalno 12 mjeseci od dana isporuke odnosno potpisanog  Primopredajnog zapisnika ili 1000 sati rada (ovisno što nastupi prije).
Sva oprema mora imati mogućnosti instalacije tehnološkog rješenja za praćenje eko rada i eko vožnje (tehnološko rješenje nije predmet ove nabave).
Po isporuci, Ponuditelj/i i Naručitelj će potpisati Primopredajni zapisnik. Roba se smatra isporučenom potpisom primopredajnog zapisnika.
Ponuditelj/i su dužni isporučiti drobilicu i bager na sjedište Naručitelja - Pušća 103, 51513 Omišalj o svom trošku.
Ponuditelj/i o svom trošku moraju osigurati i demonstraciju rada s drobilicom i bagerom zaposlenicima Naručitelja odmah po isporuci.
U cijenu troška drobilice i bagera uključeni su svi troškovi.
Ponuditelj/i su dužni osigurati servisnu intervenciju za ponuđenu opremu (vrijedi za sve grupe) gdje vrijeme odaziva na intervenciju ne smije biti duže od 24 h od pismenog zaprimanja poziva od strane Naručitelja i to u trajanju od dvije (2 godine) od datuma popisa primopredajnog zapisnika. Vrijeme odaziva na intervenciju predstavlja nefinancijski kriterij koji se boduje u sklopu kriterija za odabir.
Ostali tehnički uvjeti navedeni su u Prilogu 5. Tehničke specifikacije koje je Ponuditelj dužan ispuniti i priložiti uz ponudu.

[bookmark: _Toc94774886]2.3 MJESTO ISPORUKE PREDMETA NABAVE 
Mjesto isporuke nabave je lokacija sjedišta Naručitelja - Pušća 103, 51513 Omišalj.

[bookmark: _Toc94774887]2.4 ROK ISPORUKE PREDMETA NABAVE 
Isporuku predmeta nabave za sve grupe potrebno je izvršiti najkasnije u roku od 70 dana od datuma potpisa Ugovora.  
Rok isporuke može se prolongirati u slučaju nepredviđenih okolnosti i više sile s obzirom na trajanje pandemije COVID-19.

[bookmark: _Toc94774888]2.5 VRSTA UGOVORA
Sklapaju se ugovori o nabavi robe.
Ugovor se mora potpisati u roku od 30 dana od dana objave/dostave Odluke o odabiru.

[bookmark: _Toc94774889]2.6 TROŠKOVNIK - količine
Troškovnik se nalazi u Prilogu 2. ovog Poziva na dostavu ponuda. U ponudi moraju biti ponuđene sve stavke na način kako je to definirano u troškovniku. Količina predmeta nabave je točna i definirana u troškovniku. 

[bookmark: _Toc94774890]3. OBVEZNI RAZLOZI ISKLJUČENJA 
 
Obvezni razlozi isključenja vrijede za Grupu 1. i Grupu 2.
Naručitelj će obvezno iz postupka javne nabave isključiti ponuditelja/gospodarski subjekt ako je:

1. on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara 
2. nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna 
3. ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne.
4.  Ponuditelj u sukobu interesa s Naručiteljem, sukladno točki 1.4. Poziva na dostavu ponuda

Dokumenti kojima ponuditelji dokazuju da nisu u situaciji za isključenje po točkama 1., 2. i 3.:
a) Izjava o nekažnjavanju, ispunjavanju obveza po osnovi isplata plaća zaposlenika i plaćanja doprinosa te istinitosti informacija (Prilog 4.);
b) Potvrda Porezne uprave ili drugog službenog tijela (ovisno o državi nastana poslovnog subjekta) o stanju dugovanja, ne starija od 30 dana od dana početka postupka javne nabave, u izvorniku (originalu), kao ispisan elektronički potpisan obrazac ili kao kopija. Iznos dospjelih, a neplaćenih obveza može biti najviše 200,00 kn ili manji. Prihvatljiva je potvrda s dugovanjem većim od 200,00 kn ako je u skladu s posebnim pravilima odobrena odgoda plaćanja navedenih obveza. Ako se u državi nastana Ponuditelja ne izdaje potvrda Porezne uprave ili drugog službenog tijela, Ponuditelji dokazuju da nisu u situaciji za isključenje potpisivanjem Izjave o plaćanju poreza (Prilog 3.).

U slučaju zajednice ponuditelja, gore navedene okolnosti utvrđuju se za sve članove zajednice pojedinačno. Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, gore navedene okolnosti utvrđuju se za sve podugovaratelje.


[bookmark: _Toc94774891]5. ROK  I NAČIN DOSTAVE PONUDA 
Ponuda se može dostaviti osobno, poštom ili preporučeno pošiljkom.
Ponuda, bez obzira na način dostave, mora biti zaprimljena od strane Naručitelja, najkasnije do: 21.02.2022. do 10:00 h na adresu Naručitelja: Dinocop d.o.o., Pušća 103, 51513 Omišalj  s naznakom:

Nabava opreme, ev.broj 1-21-0035-2
GRUPA br. (NAVESTI GRUPU ZA KOJU SE PODNOSI PONUDA)
NE OTVARAJ

Ponude koje pristignu nakon isteka roka za dostavu ponuda neće biti predmetom ocjene ponuda.

Otvaranje ponuda nije javno.

[bookmark: _Toc94774892]6. ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Ponuda Zajednice ponuditelja mora sadržavati podatke o svakom članu zajednice, kako je određeno u ponudbenom listu, uz obveznu naznaku člana Zajednice ponuditelja koji je ovlašten za komunikaciju s Naručiteljem. U zajedničkoj ponudi mora biti navedeno koji će dio ugovora o javnoj nabavi (predmet ili količina, vrijednost ili postotni dio) izvršavati pojedini član Zajednice ponuditelja. Naručitelj neposredno plaća svakom članu Zajednice ponuditelja za onaj dio ugovora o javnoj nabavi koji je on izvršio. Ponuditelj koji je samostalno podnio ponudu ne smije istodobno sudjelovati u zajedničkoj ponudi. U slučaju Zajednice ponuditelja svi članovi Zajednice obvezni su pojedinačno dokazati nepostojanje obveznih razloga isključenja.

[bookmark: _Toc94774893]6.1. ODREDBE KOJE SE ODNOSE NA PODUGOVARATELJE

Ako Ponuditelj namjerava dio ugovora o nabavi dati u podugovor jednom ili više podugovaratelja dužan je za svakog podugovaratelja popuniti Prilog 1b. Poziva na dostavu ponude, odnosno u ponudi mora navesti podatke o dijelu ugovora o nabavi koji namjerava dati u podugovor. Sudjelovanje podugovaratelja ne utječe na odgovornost Ponuditelja za izvršenje ugovora o nabavi. Ako međusobnim ugovorom između podugovaratelja i Ponuditelja nije predviđeno neposredno plaćanje podugovaratelja od strane Naručitelja, Ponuditelj je tijekom izvršenja usluga, a na traženje Naručitelja, dužan dokazati uredno ispunjenje obveza prema podugovarateljima. Ukoliko isto propusti učiniti ili Naručitelj na temelju dokaza utvrdi da Ponuditelj ne ispunjava svoje obveze prema podugovarateljima, Naručitelj može vršiti neposredno plaćanje podugovaratelja.

[bookmark: _Toc94774894]7. PODACI O PONUDI

[bookmark: _Toc94774895]7.1 SADRŽAJ I NAČIN IZRADE PONUDE

Ponuda za pojedinu grupu mora sadržavati minimalno:
1. Ispunjen i potpisan Ponudbeni list (Prilog 1, ukoliko je primjenjivo Prilog 1b.ili 1a.)  
2. Ispunjen i potpisan Troškovnik (Prilog 2)
3. Potvrdu Porezne uprave o stanju duga ili drugog nadležnog tijela u državi poslovnog nastana 
4. Izjave o plaćanju poreza (Prilog 3) - ukoliko je primjenjivo
5. Izjava o nekažnjavanju, ispunjavanju obveza po osnovi isplata plaća zaposlenika i plaćanja doprinosa te istinitosti informacija (Prilog 4)
6. Ispunjen i potpisan obrazac (Prilog 5) – Tehničke specifikacije 
7. Ispunjen i potpisan obrazac  Izjavu o vremenu odaziva na servisnu intervenciju (Prilog 6)

Ponuditelj mora dostaviti sve dokumente tražene ovim postupkom nabave. Ponude koje nisu cjelovite će biti odbijene. U slučaju nejasnoća ili pogreški u dostavljenim ponudama, Naručitelj nakon roka za dostavu ponuda može tražiti pojašnjenja ili dopune kojima ne dolazi do izmjene ponude (izmjenom ponude smatra se izmjena cijene ili drugih kriterija za odabir ponude). 

Napomena: Nakon podnošenja prijave na Poziv na dostavu ponuda, Naručitelj neće izvršavati povrat predane dokumentacije.

Ponuda se zajedno sa pripadajućom dokumentacijom izrađuje na hrvatskom jeziku ili engleskom jeziku te latiničnom pismu. Iznimno, moguće je u ponudi navoditi određene stručne pojmove na stranom jeziku te koristiti internacionalizme, tuđe riječi, prilagođenice, skraćenice/oznake i nazive na stranom jeziku. Ukoliko su neki od dokumenata i dokaza traženih ovim Pozivom na dostavu ponuda na nekom drugom stranom jeziku, ponuditelj je dužan dostaviti i prijevod dokumenata/dokaza na hrvatski ili engleski jezik. Pri izradi ponude ponuditelj se mora pridržavati uvjeta i zahtjeva iz ovog Poziva na dostavu ponuda te ne smije mijenjati i nadopunjavati tekst Poziva na dostavu ponuda. Promjena, dopisivanje ili brisanje bilo kojeg dijela izvornog teksta Poziva na dostavu ponuda nije dopuštena. Svi dokumenti koje naručitelj zahtijeva sukladno ovom Pozivu, mogu se dostaviti kao sken izvornika, ovjerene ili neovjerene preslike. Neovjerenom preslikom smatra se i neovjereni ispis elektroničke isprave.  Sve troškove izrade ponude snose Ponuditelji. Ponuditelji nemaju pravo na bilo kakvu nadoknadu troškova izrade ponude. Nije dopušteno nuđenje inačica i alternativnih ponuda.

U slučaju postojanja sumnje u istinitost podataka navedenih u dokumentima koje su ponuditelji dostavili u ponudi, naručitelj može radi provjere istinitosti podataka:
· od Ponuditelja zatražiti da u primjerenom roku dostave izvornike dokumenata i/ili 
· od Ponuditelja zatražiti da u primjerenom roku dostavi tehničku dokumentaciju kojom potvrđuje tehničke specifikacije i/ili
· obratiti se izdavatelju dokumenta i/ili nadležnim tijelima

[bookmark: _Toc94774896]7.2 IZMJENA I/ILI DOPUNA PONUDE I ODUSTAJANJE OD PONUDE

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U slučaju istih vremena zaprimanja ponude, smatra se posljednja verzija Ponude. Ponuditelj ne može mijenjati ili dopunjavati ponudu nakon isteka roka za dostavu ponuda.

Ako su informacije ili dokumentacija koje je trebao dostaviti ponuditelj nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od ponuditelja da dopuni, razjasni, upotpuni ili dostavi nužne informacije ili dokumentaciju u primjerenom roku. Za potrebe ovog Poziva na dostavu ponuda, primjerenim rokom će se smatrati 5 (pet) kalendarskih dana. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

[bookmark: _Toc94774897]8. NAČIN ODREĐIVANJA CIJENE PONUDE
Cijena ponude se nudi u apsolutnom iznosu, iskazanom u hrvatskim kunama. Cijena ponude se piše brojkama, zaokružena na dvije decimale. U prilogu 2. ovog Poziva nalazi se troškovnik. Prilikom popunjavanja troškovnika ponuditelj ukupnu cijenu stavke izračunava kao umnožak količine stavke i cijene stavke. Cijene stavke i ukupna cijena stavke upisuju se u hrvatskim kunama bez PDV-a. Zbroj svih ukupnih cijena stavki (cijena ponude) izražava se bez PDV-a, a iznos poreza na dodanu vrijednost i cijena ponude s PDV-om se zasebno iskazuju u predviđenim dijelovima troškovnika. Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a) sukladno zakonskim odredbama, na mjesto predviđeno za upis cijene ponude s PDV-a upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.
U slučaju da ukupna cijena stavki ponude izražena bez PDV-a (zbroj svih ukupnih cijena stavki) izražena u troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez PDV-a izražena u troškovniku. 
Ponuđena jedinična cijena je nepromjenjiva tijekom trajanja Ugovora.
Ponuđena cijena uključuje sve popuste i troškove vezano uz isporuku i implementaciju te demonstraciju rada zaposlenicima.
Ponuditelj je obvezan prije dostavljanja ponude proučiti kompletnu dokumentaciju Poziva na dostavu ponuda temeljem koje će ponuditi predmet nabave.

[bookmark: _Toc94774898]9. ROK VALJANOSTI PONUDE
Rok valjanosti ponude je najmanje 30 (trideset) dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. 

[bookmark: _Toc94774899]10. KRITERIJ ZA ODABIR PONUDE
Kriterij za odabir ponude je ekonomski najpovoljnija ponuda, uz ispunjavanje ostalih obveznih uvjeta iz Poziva na dostavu ponuda. Kriterij za odabir ponude primjenjuje se isključivo na valjane ponude.
Kriteriji za odabir ekonomski najpovoljnije ponude za SVE GRUPE:

Ekonomski najpovoljnija ponuda= C+S

FINANCIJSKI (ukupno 40):
a) Cijena ( C ) – najviše 40%, pri čemu je najveći mogući broj bodova 40

NEFINANCIJSKI (ukupno 60):
b) Vrijeme odaziva na servisnu intervenciju (S) – najviše 60%, pri čemu je najveći mogući broj bodova 60

a) Cijena (C )
Ponuda s najniže ponuđenom cijenom dobiva 40 bodova, a ostale ponude se boduju prema sljedećoj formuli:
C = (Cmin / Cpon) * 40

Objašnjenje:
C = broj bodova koji je dobila ponuda za cijenu (zaokruženo na cijeli broj)
Cmin = najniža cijena ponuđena u postupku nabave
cpon = ponuđena cijena ponude koja se ocjenjuje
40- maksimalan broj bodova za kriterij cijene

b) Vrijeme odaziva na servisnu intervenciju (S)
	Vrijeme odaziva na servisnu intervenciju
	BODOVI

	Vrijeme odaziva od 0 h- 12 h
	60 bodova

	Vrijeme odaziva od 13 h- 24 h
	30 bodova

	Vrijeme odaziva više od 25 h
	0 bodova



Ponuditelj je dužan popuniti obrazac Izjavu o vremenu odaziva na servisnu intervenciju - Prilog 6. za sve grupe i navesti vremenski odaziv u satima tijekom dvije godine (2) od datuma potpisa primopredajnog zapisnika. Ukoliko je prilog nepotpun, smatrati će se da nudi korisničku podršku dužu od 25 h te ostvariti 0 bodova.
Vremenski rok za odaziv računa se od zaprimanja pismenog zahtjeva Naručitelja.

Naručitelj će utvrditi ukupan broj bodova za svaku ponudu kao zbroj dodijeljenih bodova za svaki kriterij. Najveći mogući broj bodova koji ponuditelj može dobiti je 100. 
Ekonomski najpovoljnija ponuda je ponuda s najvećim brojem bodova. 
Ukoliko dvije ili više ponuda imaju identičan broj bodova nakon pregleda i ocjene ponuda prema kriteriju za odabir ponuda, Naručitelj će odabrati ponudu koja je zaprimljena ranije.

[bookmark: _Toc94774900]11. ODBIJANJE PONUDE
Naručitelj će na osnovi rezultata pregleda i ocjene ponuda odbiti: 
· ponudu koja nije cjelovita (ne sadrži sve Pozivom na dostavu ponuda propisane obvezne elemente),
· ponudu koja nije u skladu sa odredbama poziva na dostavu ponuda,
· ponudu u kojoj cijena nije iskazana u apsolutnom iznosu,
· ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
· ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
· ponudu za koju ponuditelj nije pisanim putem prihvatio ispravak računske pogreške

[bookmark: _Toc94774901]12. PONIŠTENJE POSTUPKA
Naručitelj će poništiti postupak nabave ako nakon isteka roka za dostavu ponuda:
· nije pristigla niti jedna ponuda,
· nije dobio niti jednu valjanu ponudu,
· nakon odbijanja ponuda ne preostane nijedna valjana ponuda. 


Naručitelj može poništiti postupak u bilo kojoj fazi postupka ukoliko:

· se tijekom postupka utvrdi da je Poziv na dostavu ponude manjkav te kao takva ne omogućava učinkovito sklapanje ugovora,
· su nastale značajne nove okolnosti vezane uz projekt za koji se provodi nabava.

Ako postoji neki od prethodno navedenih razloga za poništenje, Naručitelj bez odgode donosi Odluku o poništenju u kojoj će navesti razloge poništenja i rok u kojem će pokrenuti novi postupak nabave. Ni u kojem slučaju Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana sa poništavanjem postupka nabave čak ni u slučaju da je Naručitelj bio obaviješten o mogućnosti nastanka štete.

[bookmark: _Toc94774902]13. ROK ZA DONOŠENJE ODLUKE O ODABIRU/PONIŠTENJU
Naručitelj će na osnovu rezultata pregleda i ocjene ponuda, a temeljem kriterija za odabir ponude, donijeti Odluku o odabiru ili poništenju postupka. Rok za donošenje Odluke o odabiru ili poništenju postupka je trideset (30) dana od dana isteka roka za dostavu ponuda. 
Ako Naručitelj bude tražio pojašnjenja ponude od strane ponuditelja, rok za donošenje Odluke o odabiru ili poništenju postupka moguće je produžiti. 
Preslika Odluke o odabiru/ Odluke o poništenju će se bez odgode dostaviti ponuditeljima koji su dostavili ponude i objavit će se na mrežnim stranicama Naručitelja i na mrežnim stranicama Strukturnih fondova (www.strukturnifondovi.hr). Nakon odabira najpovoljnije ponude, Naručitelj sklapa ugovor s odabranim ponuditeljem. Ugovor o nabavi se sklapa na temelju uvjeta iz Poziva na dostavu ponuda i odabrane ponude.

[bookmark: _Toc94774903]14. ROK, NAČIN I UVJETI PLAĆANJA
Plaćanje će biti izvršeno za sve grupe :
1. 10% avansno po potpisu ugovora,
2. 90% neposredno prije isporuke robe.

[bookmark: _Toc94774904]15. UPUTA O PRAVNOM LIJEKU
Vezano za nabavu po ovom Pozivu za dostavu ponuda, potencijalni Ponuditelj može podnijeti prigovor Naručitelju na Odluku o odabiru ili Odluku o neprihvaćanju u roku od 10 (deset) kalendarskih dana od dana primitka Odluke. Prigovor ne utječe na tijek potpisivanja ugovora o nabavi robe.

[bookmark: _Toc94774905]16.PRILOZI

Prilog 1		Ponudbeni list
Prilog 1a	Ponudbeni list Zajednica ponuditelja (popunjava se samo u slučaju zajednice ponuditelja)
Prilog 1b 	Podaci o podugovarateljima
Prilog 2		Troškovnik
Prilog 3 	Izjava o plaćanju poreza
Prilog 4		Izjava o nekažnjavanju, ispunjavanju obveza po osnovi isplata plaća zaposlenika i plaćanja doprinosa te istinitosti informacija
Prilog 5		Tehničke specifikacije 
Prilog 6		Izjava o vremenu odaziva na servisnu intervenciju

